Manyi hou Zondo-getuienis 'op TV dop' | Netwerk24
Manyi hou Zondo-getuienis 'op TV dop'
Deur Bonolo Selebano 31 Augustus 2018 12:04
Mzwanele Manyi, voormalige hoof van die regering se kommunikasiediens (GCIS) en eienaar van die Guptas se bankrot koerant The New Age en TV-stasie ANN7, het van plan verander en gaan nie Vrydag se sitting van die Zondo-kommissie bywoon nie.
Manyi het aan Netwerk24 gesê: “Ek wou dit bywoon, maar ander sake het opgeduik. Ek het besluit om dit eerder op TV te volg.”
Adv. Kate Hofmeyr, lid van die kommissie se regspan, het vroeër aan adjunk-hoofregter Raymond Zondo, voorsitter van die kommissie, gesê Manyi het spesiale akkreditasie versoek om na Phumla Williams, waarnemende direkteur-generaal van GCIS, se getuienis te luister.
Williams het gesê Manyi het nie gras onder sy voete laat groei voordat hy veranderinge in GCIS aangebring het nadat hy Themba Maseko, wat in 2011 afgedank is, opgevolg het nie.
Sy het gesê Manyi het opdrag gegee die afdeling wat aankope doen en die interne ouditafdeling moet regstreeks aan hom verslag doen.
Meer oor: Staatskaping | Jimmy Manyi | Phumla Williams
Phumla Williams gereed om te getuig